Ministerul Sănătăţii informează, marţi, că 182 de persoane cu COVID-19 sunt internate în unităţile sanitare de profil, potrivit Agerpres.
La ATI sunt internaţi 16 pacienţi.
Din totalul pacienţilor internaţi, 23 sunt minori, toţi fiind trataţi în secţii.
În săptămâna 26 februarie - 3 martie au fost raportate de Institutul Naţional de Sănătate Publică nouă decese - patru bărbaţi şi cinci femei.
Două decese au fost înregistrate la categoria de vârstă 60 - 69 de ani, patru la categoria de vârstă 70 - 79 de ani şi trei la categoria de vârstă peste 80 de ani.
Toţi pacienţii decedaţi prezentau comorbidităţi, iar trei erau vaccinaţi anti-COVID.
Până în prezent, 68.903 persoane diagnosticate cu infecţie cu SARS-CoV-2 au decedat în ţara noastră.